Belorussiya Yevroosiyo iqtisodiy ittifoqining Bojxona kodeksini imzoladi. Bu haqda Yevroosiyo iqtisodiy komissiyasi bojxona qonunchiligi departamenti direktori Dmitriy Nekrasov ma’lum qildi. "Belorussiya kecha (11 aprel) YeOII Bojxona kodeksini imzoladi. U komissiyaga kelib tushdi, yaqin orada saytimizda e’lon qilinadi", — degan Nekrasov "Kommersant’" nashriyot uyida bo‘lib o‘tgan "Bojxona- 2017: TSFning dolzarb masalalari" anjumanida. 6 aprel kuni Belorussiya TIV matbuot kotibi Dmitriy Mironchik, rasmiy Minsk yaqin orada YeOII Bojxona kodeksini imzolashi mumkinliginirad etmasligini bildirgan edi. YeOII — xalqaro iqtisodiy integratsiya tuzilmasi bo‘lib, Bojxona ittifoqi va Yagona iqtisodiy kenglik negizida tashkil etilgan. U 2015 yil 1 yanvaridan faoliyat yuritadi. Hozirda, unga Rossiya, Armaniston, Belorussiya, Qozog‘iston va Qirg‘iziston a’zo.